சிவ பஞ்சாசனம்
'''சிவ பஞ்சாசனம்''' என்பது யாகக் காலங்களில் யாக சாலையில் [[சிவபெருமான்|சிவபெருமானை]] அமர வைக்க உருவாக்கப்படுகின்ற ஆசனமாகும். இதனை பஞ்சாசனம், ஸ்திராசனம் என்றும் அழைக்கின்றனர்.
 
 ==பெயர்க்காரணம்==
 பஞ்சாசனம் என்பதனை பஞ்ச ஆசனம் என பிரிக்கலாம். பஞ்ச என்பது ஐந்து என்ற எண்ணைக் குறிப்பதாகும். ஐந்து வகையான ஆசனங்கள் சேர்ந்து சிவ பஞ்சாசனம் உருவாக்கப்படுவதால் பஞ்சாசனம் என்று பெயர். 
 
 கூர்மாசனத்தின் மேல் அனந்தாசனம், சிம்மாசனம், யோகாசனம், பத்மாசனம், விமலாசனம் என ஐந்து ஆசனங்களையும் கொண்டது பஞ்சாசனம்.
 
 ==ஆசன அமைப்பு==
 ===கூர்மாசனம்===
 பஞ்சானத்தின் முதல் ஆசனமாக இருப்பது ஆதார சக்தியாகும்.&lt;ref&gt;https://tamilhindu.com/2012/05/agamas-and-temple-yajnas/&lt;/ref&gt; ஆதார சக்தியாக ஆமை வடிவம் அமைக்கப்படுகிறது. ஆதார‌சக்தி ஆமை வாகனத்தில் அமர்ந்து, நான்கு கரங்களில் பாசம், அங்குசம், அபய, வரத முத்திரைகளை கொண்டுள்ளார். ஆதார சக்தி வெள்ளை நிறம் கொண்டவாகவும், ஜடாமகுடத்தோடும்  உள்ளார்.
 
 ===அனந்தாசனம்===
 ஆமையின் மேல் இரண்டாவதாக அமைவது அனந்தாசனமாகும். தொடக்கத்தில் அனந்தன் என்னும் வெண்மையான பாம்பு மூன்று சுற்று மேகலையுடன் அமைக்கப்பட்டது. அதனால் ஆசனத்தினை அனந்தாசனம் என அழைத்தனர். தற்போது அனந்தன், வாசுகி, தக்சகன், கார்கோடகன், சங்கபாலன், குளிகன், பதுமன், மகாபதுமன் ஆகிய [[அட்ட நாகங்கள்|எட்டு நாகங்களை]] எட்டு திசைகளிலும் அமைக்கின்றனர். அனந்தன் கிழக்கு திசையில் அமைக்கப்பட்டுள்ளார். 
 
 ===சிம்மாசனம்===
 அனந்தாசனத்தின் மேல் சிம்மாசனம் அமைகிறது. சிம்மாசனத்தில் எட்டு சிங்கங்கள் எட்டு திசைகளிலும் அமைக்கப்பட்டுள்ளன. இந்த சிங்கங்கள் தர்மம், ஞானம், வைராக்கியம், ஐஸ்வரியம், அதர்மம், அஞ்ஞானம், அவைராக்கியம், அனைஸ்வரியம் ஆகியவற்றை குறிப்பதாகும். 
 
  &lt;!-- 
 
 இதற்கும் மேலே மூன்றாவதாக அமைவது சிம்மாசனம் ஆகும். இதில் எட்டு சிங்கங்கள், எட்டு திசையிலும் தாங்குவதாக அமைகிறது. சிங்கங்கள் தர்மம், ஞானம், வைராக்கியம், ஐஸ்வரியம், அதர்மம், அஞ்ஞானம், அவைராக்கியம்,அனைஸ்வரியம்  என்பனவாகும்.இதற்கு மேலே தென்கிழக்கு, தென்மேற்கு, வடமேற்கு, வடகிழக்கு ஆகிய இடைக்கோண  திசைகளில் நான்கு யுகங்கள்  பூத வடிவில் உள்ளன.
  இதற்கு மேலே நான்காவதாக அமைவது கமலாசனமாகும். இந்த கமலாசனம்  என்பது கிழங்கு, அதிலிருந்து முளைக்கும் முளை, அதன் மேல் விளங்கும் தண்டு, தண்டில் உள்ள முட்கள், மேலே தளிரும் எட்டு இதழ் கொண்ட தாமரை, தாமரை பூவின் தாதுக்கள், நடுவில் உள்ள பொகுட்டு [ கர்ணிகை ], அதில் உள்ள விதைகள் ஆகியவற்றைக் கொண்டு அமைந்ததாகும்.
 இந்த தாமரையின் எட்டிதழ்களின் இதழ்களில் [ கிழக்கிலிருந்து வலமாக  ]சேட்டை, ரௌத்திரி, காளி, கலவிகரணி, பலவிகரணி, பலப்பிரதாமணி,  ஸர்வபூதமணி  ஆகிய எட்டு சக்திகள் விளங்குகின்றனர். இவர்கள் சூரியனைப் போன்ற ஒளி உடையவர்களாய். மூன்று கண்கள், நான்கு கரங்களில் சாமரம், அபயம், வரதம் கொண்டவர்களாய் வீற்றிருக்கின்றனர்.
 இந்த தாமரையின் நடுவில் உள்ள கர்ணிகையின் வடகிழக்கில் மனோன்மணி அமர்ந்துள்ளாள்.
  இத்தாமரை இதழ்களின் நுனி  வட்டங்களில் கோடி சூரியப் பிரகாசத்துடன் இருக்கும் சூரிய மண்டலம் உள்ளது. இம்மண்டலத்தில் ஐந்து  முகங்களும் பத்து கரங்களும் கொண்டு படைப்புக் கடவுளான பிரம்மதேவன் வீற்றிருக்கின்றார்.பொகுட்டின் நுனிவட்டத்தில் பேரொளியுடன் இருப்பது அக்கினி மண்டலம் ஆகும். இதில் இரத்தினம் போன்ற சிவந்த நிறத்துடன், சூலம், அக்கினி, அஞ்சலி முத்திரை ஆகியவற்றைத்  தாங்கியவராய் அக்கினி மண்டலாதிபதியாக  விளங்குபவர் உருத்திரராவார்.
 கர்ணிகையின் [ பொகுடு ]  நடுவில் இருப்பது வெண்மை நிறமான சக்தி மண்டலம் ஆகும். இதன் அதிபதியாக  விளங்குபவர் சிவசக்தி.இவர்  தன் மண்டலமே அன்றி சூரிய, சந்திர, அக்னி மண்டலங்களிலும் வியாபித்து நிற்பார். ஸ்படிக நிறத்துடன்,  நான்கு முகங்களுடன், எட்டு கரங்களில் சக்தி, சூலம், அம்பு , அட்ச மாலை, கமண்டலம், அபயம், வரதம், தாமரை ஆகியவற்றைத்  தாங்கி இச்சா சக்தி ரூபமாக இருப்பார்.
 இச்சக்தி மண்டலத்துக்கு மேலே  மேலே இருப்பதான ஆசனத்தில் சிவபெருமான் ஞானசக்தி வடிவாக விளங்குகிறார்.
  இவர் ஸ்படிகம் ஸ்படிகம் போன்ற வெண்ணிறமும் பத்து கரங்களும் கொண்டவராய், அவற்றில் வலக்கரங்களில்  சக்தி, வாள், சூலம், மழு, வரதம்  ஆகியவற்றையும் இடக்கரங்களில், உடுக்கை, மாதுளம் பழம், நாகம், அட்சமாலை, நீலோற்பலம் ஆகியவற்றைக் கொண்டவராய் பத்மாசனத்தில் வீற்றிருக்கின்றார்.
  இவ்வாறு பூசனை நூல்கள் சிவாசனத்தை வர்ணிக்கின்றன.
  --&gt;
 
 ==இவற்றையும் காண்க==
 *[[கூர்ம அவதாரம்]]
 *[[பஞ்ச கிருத்தியத் தாண்டவம்]]
 
 ==ஆதாரங்கள்==
 {{Reflist}}
 
 ==வெளி இணைப்புகள்==
 * [https://archive.org/stream/dli.jZY9lup2kZl6TuXGlZQdjZIel0Iy/TVA_BOK_0009235_%E0%AE%9A%E0%AF%88%E0%AE%B5%E0%AE%AA%E0%AF%82%E0%AE%B7%E0%AE%A3%E0%AE%AE%E0%AF%8D_djvu.txt சைவபூஷணம் -வடமொழி மூலமும் தமிழ் வியாக்கியானமும் நூல்]